Indhold
Indholdsfortegnelse 🔎︎

# Dokumentklassifikation

Dokumentklassificering og sikkerhed er et vigtigt emne for virksomheder og myndigheder.

Informationer udveksles mellem brugere og organisationer som samarbejder om at nå et fælles mål. Når det involverer følsomme informationer, antages det at parterne har aftalt hvilke informationer der er følsomme og hvordan sådanne informationer identificeres og håndteres. Enhver modtager er materiale vil besvare afsenderen på baggrund af de aftalte procedurer for at verificere følsomheden af informationerne.

LibreOffice tilbyder en standardiseret måde at videregive følsomme informationer på, og kan bruges mellem partnere hvis interagerende systemer skal implementeres. Det giver et sæt standard “felter” som kan bruges til at holde den følsomme information. Den prøver ikke at definere hvad indholdet af disse “felter” skal være. Denne tilgang er en forbedring i forhold til det eneste nuværende alternativ, der for udbyderen er en tilfældig måde at udtrykke følsomhed på, der ikke er brugbar for modtageren.

Mens denne standard er udviklet med henblik på at det ville være gældende i ethvert domæne, har LibreOffice beholdt rumfarts- og forsvarsindustriens terminologi og kategorier, hvorimod opmærkning af følsomheden stammer fra nationale sikkerhed, eksportkontrol og intellektuelle ejendomsrettigheder.

LibreOffice har implementeret de åbne standarder produceret af TSCP (Transglobal Secure Collaboration Participation, Inc.) uafhængigt af en speciel udbyder. To af disse er interessante:

- Business Authentication Framework (BAF) specificerer hvordan man beskriver den eksisterende politik (der formentlig er i form af en lovtekst) i maskinlæsbart format.

- Business Authorization Identification and Labeling Scheme (BAILS) specificerer hvordan man refererer f. eks. en BAF politik i et dokument. Koncepterne i BAILS er så grundlæggende at de kan bruges på ethvert format der understøtter brugerdefinerede egenskaber i dokumenterne.

## BAF-kategorier

Standard BAF-kategorier for LibreOffice listes herunder.

Kun kategorien "Intellektuelle rettigheder" vil ændre dokumentets udseende med et vandmærke, felter i sidehoved og sidefod samt en informationslinje øverst i dokumentet. Hvert enkelt element i dokumentet kontrolleres af klassifikations-konfigurationsfilen.

### Intellektuelle rettigheder

Intellektuelle rettigheder er et generisk begreb som dækker dokumentets indhold. Vælg denne kategori for almindelig klassifikation af dokumenter.

### National sikkerhed

Vælg kategorien National Sikkerhed for dokumentet. Den valgte kategori gemmes sammen med dokumentet som BAILS metadata i filegenskaber og der sker ingen visuel ændring i dokumentet eller programmets brugergrænseflade.

### Eksportkontrol

Vælg kategorien Eksport Kontrol for dokumentet. Den valgte kategori gemmes sammen med dokumentet som BAILS metadata i filegenskaber og der sker ingen ændring i dokumentets layout eller i programmets brugergrænseflade.

Se dit firmas data sikkerhedspolitik og spørg din informationssikkerhedsmedarbejder for instruktioner om anvendelsen af dokumentklassifikation.

## Standardniveau for klassifikation

LibreOffice har standardniveauer for dokumentklassifikation (BAILS) som vist herunder, sorteret efter stigende niveau for forretningshemmelighed:

- Non-Business: Information i dokumentet har ingen indflydelse på forretningen, hvis det offentliggøres.

- General Business: Mindre indflydelse . Informationen har mindre indflydelse på forretningen, kan føre til forstyrrelser, gøre mindre skade på firmaets omdømme, hvis det offentliggøres.

- Confidential: Middel indflydelse. Information som offentliggøres kan skade firmaets omdømme, skabe negativ medieomtale og tabt fortjeneste.

- Internal use only: Stor skade. Negativ omtale på national TV, søgsmål, bøde eller langtidsvirkende negativ skade på firmaets omdømme.

## Tilpasse klassifikationsniveauer.

LibreOffice tillader tilpasning af klassifikationsniveauerne til din forretning. For at tilpasse niveauernes antal og navne kopierer du filen exemple.xml, der er placeret iLibreOffice - IndstillingerFunktioner - Indstillinger - LibreOffice - Stier - Klassifikation en lokal mappe og rediger indholdet.

Brug filen med dit LibreOffice sprog i navnet som eksempel.

Gem filen og foretag de passende ændringer i klassificeringsstien ovenover for at få adgang til filen.

Din systemadministrator kan placere filen på netværket, så alle brugere kan tilgå indstillingsfilen for klassifikation.

## Indsætte indhold i dokumenter med forskellige klassifikationsniveauer.

For at forhindre brud på sikkerhedspolitikken, kan indhold med høj klassifikationsniveau ikke indsættes i dokumenter med lavere niveau. LibreOffice vil vise en advarsel på skærmen når det konstateres at indhold fra klippebordet fra højere klassifikationsniveau end dokumentet du indsætter i.

# Klassificeringslinje

Klassificeringslinjen indeholder værktøjer til at sikre dokumenthandlinger.

Værktøjslinjen Klassifikation indeholder rullelister, som hjælper dig med at vælge dokumentets sikkerhedsniveau ifølge BAF-kategori-politikken og BAILS-niveauer. LibreOffice vil tilføje brugerstyrede felter i dokumentets egenskaber (Filer - Egenskaber, fanen Tilpassede Egenskaber) for at gemme klassifikationspolitikken som metadata i dokumentet.

For at tilgå denne kommando...

Gå ti menuen Vis - Værktøjslinjer og vælg Klassifikation

Relaterede emner

- TSCP (Transglobal Secure Collaboration Participation, Inc.) hjemmeside.

- Business Authentication Framework (BAF: Forretnings Autoriserings-Netværk) dokument (PDF)

- Business Authorization Identification and Labeling Scheme (BAILS) dokument (PDF)